ITI KONTRIBUSION ITI SANGALUBONGAN A TRABAHO
Adu ti mangilasin iti kantidad tapno itinnagda kadagiti kahon ti kontribusion a namarkaan iti “Worldwide Work.”
Dagiti kongregasion binulan nga ipatulodda dagitoy a kantidad iti sanga nga opisina dagiti Saksi ni Jehova iti pagilianda. Dagiti donasionyo a kuarta ket mabalin met nga ipatulodyo a direkta iti Watch Tower Bible and Tract Society of the Philippines, Inc., PO Box 2044, 1060 Manila, wenno iti sanga nga opisina dagiti Saksi ni Jehova iti pagilianyo. (Dagiti boluntario a donasion a nadakamat iti baba ket mabalin met a maipatulod iti sanga nga opisina dagiti Saksi ni Jehova a makinsakup iti pagilianyo.) Dagiti tseke a maipatulod iti nadakamat nga adres ket nasken a maipanagan iti “Watch Tower Society.” Mabalin met nga idonar dagiti alahas wenno dadduma pay a napateg a bambanag. Dagita a kontribusion ket masapul a mapakuyogan iti ababa a surat a mangibagbaga a dayta ket direkta a sagut.
KONDISIONAL A DONASION
Ti kuarta ket mabalin a maitalek iti Watch Tower Society tapno mausar iti sangalubongan a trabaho. Ngem maisubli dayta no kiddawen ti nangitalek. Para iti kanayonan nga impormasion, agsuratkayo iti Treasurer’s Office iti nadakamat nga adres.
NAIPLANO A PANAGIDONAR
Malaksid kadagiti direkta a sagut ken kondisional a donasion a kuarta, adda dagiti sabali pay a pamay-an ti panagidonar a makatulong iti sangalubongan a panagserbi nga agpaay iti Pagarian. Karaman ditoy dagiti sumaganad:
Insurance:
Mabalin a ti Watch Tower Society ti mainaganan kas benepisiario ti life insurance policy wenno ti retirement/pension plan.
Deposito iti Banko:
Dagiti deposito iti banko, sertipiko ti deposito, wenno indibidual a deposito iti panagretiro ket mabalin nga italek wenno maipanagan iti Watch Tower Society inton matay ti nagidonar, a mayannurot kadagiti paglintegan ti banko iti lugaryo.
Stock ken Bond:
Mabalin nga idonar dagiti stock ken bond iti Watch Tower Society kas direkta a sagut wenno pagbalinen ti Watch Tower Society kas benepisiario ti Transfer on Death.
Lote ken Pasdek:
Mabalin nga idonar ti lote wenno pasdek kas direkta a sagut wenno, iti kaso ti maysa a balay, mapalubosan nga agnaed sadiay ti nagdonar bayat a sibibiag. Makiumankayo iti sanga nga opisina iti pagilianyo sakbay a legal nga ipanaganyo iti Watch Tower ti titulo ti aniaman a lote, balay, wenno pasdekyo.
Gift Annuity:
Iti daytoy nga urnos, ti nagidonar iyakarna ti kuarta wenno dagiti security iti maysa a natudingan a korporasion nga us-usaren dagiti Saksi ni Jehova. Ti nagidonar, wenno daydiay tinudinganna, ket makaawat met iti espesipiko a kantidad iti kada tawen bayat a sibibiag. Makissayan ti buis a bayadan ti nagidonar iti tawen a mapatalgedan ti gift annuity.
Testamento ken Bambanag a Maitalek (Trust Fund):
Mabalin nga ipatawid ti sanikua wenno kuarta iti Watch Tower Society babaen ti legal a testamento, wenno ti Watch Tower Society ti mainagan kas benepisiario ti katulagan mainaig kadagiti bambanag a maitalek. Mabalin nga adda dagiti magun-odan a benepisio iti panagbuis no narelihiosuan nga organisasion ti benepisiario ti trust.
Kas ipasimudaag ti termino a “naiplano a panagidonar,” kalikaguman daytoy ti panagplano daydiay agidonar. Tapno matulongan dagidiay agtarigagay a tumulong iti sangalubongan a trabaho dagiti Saksi ni Jehova babaen ti sumagmamano a kita ti naiplano a panagidonar, naisagana ti Ingles ken Espaniol a broshur a napauluan iti Charitable Planning to Benefit Kingdom Service Worldwide. Naisurat daytoy a broshur tapno maipakaammo no ania ti nadumaduma a wagas a mabalin a maited dagiti sagut wenno tawid inton matay ti nagdonar. Kalpasan a nabasada ti broshur ken nakiumanda kadagiti bukodda a mammagbaga mainaig iti linteg wenno buis, adu dagidiay nakatulong iti narelihiosuan ken pangsaranay a trabaho dagiti Saksi ni Jehova iti intero a lubong ken naaprobetsarda dagiti benepisio mainaig iti panagbuis gapu iti panangaramidda iti kasta. Magun-od daytoy a broshur manipud iti Charitable Planning Office.
Para iti kanayonan nga impormasion, agsurat wenno agteleponokayo iti Charitable Planning Office, iti adres a nailista iti baba, wenno makiumankayo iti sanga nga opisina dagiti Saksi ni Jehova a makinsakup iti pagilianyo.
Charitable Planning Office
Watch Tower Bible and Tract Society of the Philippines, Inc.
186 Roosevelt Avenue, San Francisco del Monte
1105 Quezon City
Telepono: (02) 411-6090
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn zho_Hans ilo_Latn ilo_Latn ilo_Latn pag_Latn ilo_Latn ilo_Latn ilo_Latn ilo_Latn ilo_Latn eng_Latn nya_Latn glg_Latn ilo_Latn ceb_Latn